b'\n_START_ARTICLE_\nCentralni in\xc5\xa1titut za enoten katalog italijanskih knji\xc5\xbenic in bibliografske podatke\n_START_PARAGRAPH_\nCentralni in\xc5\xa1titut za enoten katalog italijanskih knji\xc5\xbenic in bibliografske podatke (ICCU, v italijan\xc5\xa1\xc4\x8dini: Istituto centrale per il catalogo unico delle biblioteche italiano e per le informazioni bibliografiche) je italijanska vladna agencija, ki je bila ustanovljena leta 1975. In\xc5\xa1titut je nasledil nekdanji Nacionalni center za enotni katalog (Centro nazionale per il catalogo unico), ki je bil ustanovljen leta 1951 za popis celotne dr\xc5\xbeavne kulturne in intelektualne dedi\xc5\xa1\xc4\x8dine.  _NEWLINE_ICCU skrbi za katalogizacijo in dokumentiranje knji\xc5\xbeni\xc4\x8dnega gradiva javnih knji\xc5\xbenic, za standardizacijo in poenotenje pravil, koordinira objavljanje Italijanske nacionalne bibliografije in Biltena sodobnih tujih del, nudi bibliografske podatke in vzdr\xc5\xbeuje stike z ostalimi italijanskimi in tujimi bibliografskimi ustanovami._NEWLINE_In\xc5\xa1titut tehni\xc4\x8dno upravlja in usklajuje delovanje Nacionalnega knji\xc5\xbeni\xc4\x8dnega servisa (Servizio bibliotecario nazionale ali SBN).'